TPCH ร่วมงาน “ออพเดย์” แย้มผลงานปี 65 โตต่อเนื่อง
TPCH ร่วมนำเสนอข้อมูลงาน “Opportunity Day” เดินหน้าศึกษาโรงไฟฟ้าขยะ 4-6 แห่ง คาดชัดเจนปีนี้ 2 โครงการ พร้อมย้ำผลงานปีนี้โตต่อเนื่อง
TPCH ร่วมนำเสนอข้อมูลงาน “Opportunity Day” เดินหน้าศึกษาโรงไฟฟ้าขยะ 4-6 แห่ง คาดชัดเจนปีนี้ 2 โครงการ พร้อมย้ำผลงานปีนี้โตต่อเนื่อง
5 ก.ค. 2565

นายเชิดศักดิ์ วัฒนวิจิตรกุล กรรมการผู้จัดการใหญ่, นางสาวสมพิศ แสนเรือง รองกรรมการผู้จัดการฝ่ายบัญชีและการเงิน และนางสาวจันทกานต์ จันทร์พลังศรี นักลงทุนสัมพันธ์ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ร่วมนำเสนอข้อมูลผลการดำเนินงานงวดไตรมาส 1/65 และแผนการดำเนินธุรกิจปี 2565 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference ระบุว่า บริษัทฯ เดินหน้าศึกษาพัฒนาโครงการโรงไฟฟ้าประเภทเชื้อเพลิงขยะอีกประมาณ 4-6 แห่ง ซึ่งเป็นโรงไฟฟ้าขนาดเล็กมาก (VSPP) โดย คาดว่าจะเห็นความชัดเจนภายในปีนี้ประมาณ 2 โครงการ
พร้อมทั้งดำเนินการ Carbon Credit ในรูปแบบของ I-REC (International Renewable Energy Certificate) และในรูปแบบของ T-VER (Thailand Voluntary Emission Reduction Program) เพื่อให้ความสำคัญในการลดการปล่อยก๊าซเรือนกระจก และขอรับรองเครดิตการผลิตไฟฟ้าพลังงานหมุนเวียนและนำ Carbon Credit มาขายเพื่อให้เกิดรายได้ในปี 2565 มั่นใจผลงานในปีนี้เติบโตต่อเนื่องจากปีก่อน